Zákonník

Zákonník (iné názvy: kódex, kodifikácia [chápaná ako výsledok činnosti]Karfíková, M., Karfík, Z. Kodifikace ve finančním právu v České republice. 2015  S. 199, starší názov [a po česky]: zákoník; lat. codex (juris), nem. Gesetzbuch, maď. törvénykönyv, fr. code (juridique), angl. code (of law)/ legal code) môže byť:
a) jeden (spravidla rozsiahly) zákon, ktorý je výsledkom kodifikácie (čiže nejde o parciálnu právnu úpravu), a ktorý teda upravuje jednu rovnorodú (väčšiu) oblasť právnych vzťahov prostredníctvom systematicky usporiadaného súboru (všetkých príslušných alebo najdôležitejších) právnych noriem, t.j. na Slovensku napr. Občiansky zákonník, Obchodný zákonník, Zákonník práce, Trestný zákon, Zákon o rodine, Civilný sporový poriadok, bývalý Občiansky súdny poriadok (t.j. súčasný Civilný sporový poriadok, Civilný mimosporový poriadok a Správny súdny poriadok), Trestný poriadok, Správny poriadok, Daňový poriadok, Stavebný zákon, Zákon o ochrane, podpore a rozvoji verejného zdravia, Banský zákon a podľa niektorých názorov aj písaná ústava (špecifické postavenie majú zákonníky cirkevného práva - pozri nižšie); 
b) len taký zákon podľa definície a), ktorý upravuje len jedno z hlavných právnych odvetví, t. j. v súčasnosti na Slovensku len Občiansky zákonník, Obchodný zákonník, Zákonník práce, Trestný zákon, bývalý Občiansky súdny poriadok (resp. jeho dnešné ekvivalenty), Trestný poriadok a prípadne Správny poriadok;
c) (len pre názov zákonník:) len taký zákon podľa definície a), ktorý slovo zákonník explicitne obsahuje vo svojom názve, t. j. v súčasnosti na Slovensku len Občiansky zákonník, Obchodný zákonník a Zákonník práce (čo sú základné čisto hmotnoprávne predpisy).
Zákonníky podľa definície a) a b) (ak odhliadneme od ústavy) môžu mať v súčasnosti na Slovensku vo svojom názve slovo zákonník (napr. Občiansky zákonník) alebo slovo zákon (napr. Trestný zákon) alebo slovo poriadok (napr. Trestný poriadok). Názov zákonník nesú konkrétne niektoré čisto hmotnoprávne predpisy a názov poriadok niektoré (prevažne) procesnoprávne predpisy, pričom ale názov poriadok sa používa aj na označenie predpisov iných než zákonníkov (pozri poriadok (predpis)). Používanie názvov  zákonník - zákon - poriadok v názvoch (alebo skrátených názvoch) právnych predpisov má historické dôvody a tieto názvy nič nemenia na tom, že všetky tieto predpisy (okrem ústavy) majú postavenie zákona. Zákonníky (podľa definície a, b alebo c) sa teda neodlišujú od ostatných zákonov právnou silou, ale len rozsahom a faktickým významom.kódex. In: Malá československá encyklopedie III. S. 426kódex. In: PyramídaKNAPP, V. Teorie práva. Praha: C.H. Beck. 1995. S. 68, 111-113kódex. In: Encyclopaedia Beliana kodifikácia. In: Encyclopaedia Beliana zákoník. In: Masarykův slovník naučný 7. 1933. S. 921kodex. In: HENDRYCH, Dušan, et al. Právnický slovník. 2. rozš. vyd. Praha : C.H. Beck, 2003. 1320 s. ISBN 80-7179-740-5Gesetzbuch. In: Meyers Großes Konversations-Lexikon, Band 7. Leipzig 1907, S. 725

Slovenské zákony so slovom zákonník v názve 
V súčasnosti majú na Slovensku slovo zákonník v názve len tieto právne predpisy:
 Občiansky zákonník (zák. č. 40/1964 Zb.),
 Obchodný zákonník (zák. č. 513/1991 Zb.),
 Zákonník práce (zák. č. 311/2001 Z. z.), 
V minulosti mal slovo zákonník v názve aj trestný zákon a niektoré zákony, ktoré predchádzali dnešnému občianskemu a obchodnému zákonníku - podrobnosti pozri nižšie. 

Všetky 4 vyššie uvedené predpisy majú čisto hmotnoprávny charakter.

Občiansky zákonník 
Súčasnému Občianskemu zákonníku účinnému od roku 1964 (zák. č. 40/1964 Zb.) predchádzali tieto predpisy:
 v rokoch 1951 - 1964 v celom Česko-Slovensku: Občiansky zákonník z roku 1950 (zák. č. 141/1950 Zb.),
 v rokoch 1812 - 1950 v Česku: rakúsky Všeobecný občiansky zákonník (nem. Allgemeines bürgerliches Gesetzbuch; cisársky patent č. 946/1811 Zbierky zákonov súdnych),
 do roku 1950 na Slovensku: jednotný zákonník pre hmotné občianske právo neexistoval, existovala len chaotická zmes rôznych samostatných predpisov a uhorského obyčajového práva (výnimku tvorili roky 1852–1861, keď rakúsky Všeobecný občiansky zákonník platil aj v Uhorsku, vrátane Slovenska).
zák. č. 141/1950 Zb. Občiansky zákonníkzák. č. 40/1964 Zb. Občiansky zákonníkobčianske právo. In: Slovenský náučný slovník III. 1932. S. 33946. Patent vom 1ten Junius 1811. In: Justizgesetzsammlung 1811 

Obchodný zákonník 
Súčasnému Obchodnému zákonníku účinnému od roku 1992 (zák. č. 513/1991 Zb.) predchádzali tieto zákony: 
 v rokoch 1964 - 1991 v celom Česko-Slovensku: Hospodársky zákonník (zák. č. 109/1964 Zb.) a Zákonník zahraničného obchodu (zák. č. 101/1963 Zb.);
 v rokoch 1863 - 1950 v Česku: rakúsky Všeobecný obchodný zákonník (nem. Allgemeines Handelsgesetzbuch; zák. č. 1/1863 Ríšskeho zákonníka), niekedy v slovenčine a češtine uvádzaný pod názvom Obchodný zákon (namiesto zákonník) z roku 1862; tento bol takmer doslovným prevzatím textu Všeobecného nemeckého obchodného zákonníka (nem. Allgemeines deutsches Handelsgesetzbuch);
 v rokoch 1876 - 1950/1954zák. č. 141/1950 Zb. Občiansky zákonník - zrušujúce ustanoveniazák. č. 53/1954 Zb. o ľudových družstvách a o družstevných organizáciách - § 62 na Slovensku: uhorský Obchodný zákon (maď. kereskedelmi törvény; zákonný čl. XXXVII/1875), niekedy v slovenčine a češtine uvádzaný pod názvom uhorský obchodný zákonník (namiesto zákon); tento bol len modifikáciou Všeobecného nemeckého obchodného zákonníka (resp. rakúskeho Všeobecného obchodného zákonníka).
zák. č. 513/1991 Zb. Obchodný zákonníkzák. č. 109/1964 Zb. Hospodársky zákonníkzák. č. 101/1963 Zb. o právnych vzťahoch v medzinárodnom obchodnom styku (Zákonník medzinárodného obchodu)1875. évi XXXVII. törvénycikk kereskedelmi törvény HUSÁR, J.: Zákonný článok XXXVII/1875 a jeho vplyv na vývoj slovenského obchodného práva. Právny obzor, 100, 2017, č. 1, s. 38 - 58. HERICH, Carl et al. (eds.). Das ungarische Handelsgesetz (XXXVII. Gesetzartikel vom Jahre 1875) : Deutsche Ausgabe unter steter Bezugnahme auf die einschlägigen Bestimmungen des allgemeinen deutschen Handelsgesetzbuches, des österreichischen Einführungsgesetzes zum allgemeinen deutschen Handelsgesetzbuche, des deutschen Reichsgesetzes vom 11. Juni 1870 und des österreichischen Genossenschaftsgesetzes vom 9. April 1873. Budapešť: LAFITE & ELSNER, 1876. dostupné online:  S. 3-5obchodné právo. In: Slovenský náučný slovník II. 1932. S. 34

Zákonník práce 
Súčasnému Zákonníku práce účinnému od roku 2002 (zák. č. 311/2001 Z. z.) predchádzal Zákonník práce z roku 1965 (zákon č. 65/1965 Zb.). Predtým jednotný zákonník pre pracovné právo neexistoval, jednotlivé normy pracovného práva boli roztrúsené vnútri iných predpisov alebo v samostatných predpisoch.zák. č. 311/2001 Z. z. Zákonník prácepracovné právo. In: Encyklopédia Slovenska IV. S. 407-408

Trestný zákon(ník) 
Základný hmotnoprávny predpis v oblasti trestného práva od roku 1951 nesie z tradičných dôvodov oficiálny názov Trestný zákon (teda nie Trestný zákonník), napriek tomu, že obsahuje komplexnú úpravu v tejto oblasti. Konkrétne ide o predpisy: zák. č. 300/2005 Z. z., predtým zák. č. 140/1961 Zb. a predtým zák. č. 86/1950 Zb; pred rokom 1993 platili na celom území Česko-Slovenska.zák. č. 300/2005 Z. z. Trestný zákonzák. č. 140/1961 Zb. Trestný zákonzák. č. 86/1950 Zb. Trestný zákon (Základný procesnoprávny predpis z trestného práva sa naopak volá Trestný poriadok)

Na území Česka do roku 1950 platil rakúsky hmotnoprávny predpis trestného práva; tento sa v skrátenej podobe (aj v odkazoch z iných predpisov) volal Trestný zákon (čes. zákon trestní, nem. Strafgesetz), hoci v samotnom texte tohto zákona je tento zákon ojedinele (a najmä na miestach odkazujúcich na jeho predchodcu z roku 1803) označený ako Trestný zákonník (čes. zákoník trestní, nem. Strafgesetzbuch). Prísne vzaté existovali 2 rakúske trestné zákony - jeden základný (tzv. všeobecný, t. j. cisársky patent č. 117/1852 Všeobecného ríšskeho zákonníka a vládneho vestníka) a jeden vojenský (cisársky patent č. 19/1855 Ríšskeho zákonníka).zák. č. 86/1950 Zb. Trestný zákon - § 311117. Kaiserliches Patent vom 27. Mai 1852 , v češtine:  19. Kaiserliches Patent vom 15. Jänner 1855 , v češtine:  

Do území Slovenska do roku 1950 platil uhorský hmotnoprávny predpis trestného práva; tento sa volal (uhorský) Trestný zákonník (po maďarsky (magyar) büntetőtörvénykönyv). Prísne vzaté existovali 2 uhorské trestné zákonníky - jeden základný (zákonný čl. V/1878) a jeden pre priestupky (zákonný čl. XL/1879).1878. évi V. törvénycikk a magyar büntetőtörvénykönyv a büntettekről és vétségekről  

 Medzinárodný pohľad 
Zákonníky niektorých štátov sa stali vzorom pri vypracovávaní zákonníkov ostatných štátov, preto zákonníky medzinárodne často mávajú rovnakú štruktúru. Napríklad v občianskom práve sa stal vzorom pre iné štáty francúzsky Code civil (1804) a rakúsky Všeobecný občiansky zákonník (1811). Významným kódexom v oblasti medzinárodného súkromného práva bol napr. tzv. Bustamanteho kódex. V cirkevnom práve právnu kodifikáciu všetkých druhov spoločenských vzťahov v rámci katolíckej cirkvi predstavujú Kódex kánonického práva a Kódex kánonov východných cirkví.

 Pozri aj 
 zákon (právo)
 kódex
 právny predpis

Zdroje

Kategória:Právne predpisy